14 Rréi David ohasa vaʼekue avei heta inhustísia. Imitãreheve, Jehová oiporavo kuri chupe oiko hag̃ua chugui rréi. Péro ohaʼarõ vaʼerã kuri 15 áñorupi ogoverna hag̃ua itrívupente (2 Sam. 2:3, 4). Upe aja, unos kuánto tiémpo David oiko okañyháre, rréi Saúl ojukase rupi chupe. * (Elee pe nóta). Upéicha rupi David ndahógai, ha peteĩ tiémpore oiko ótro tetãre térã umi kuévape desiértore. Upéi Saúl ou kuri omano gerrahápe. Upéicharõ jepe, David ohaʼarõ jey 7 áñorupi ogoverna hag̃ua tetã Israel kompletoite (2 Sam. 5:4, 5).